|  |  |
| --- | --- |
| Številka: 410-52/2021/6 | |
| Ljubljana, 18.3.2021 | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | |
| ZADEVA: Predlog soglasja Vlade Republike Slovenije k sklepom Sveta Agencije Republike Slovenije za javnopravne evidence in storitve glede uporabe presežka prihodkov nad odhodki za leto 2020 in seznanitev s Poročilom Ministrstva za finance o izvedbi nadzora – predlog za obravnavo | | | |
| 1. Predlog sklepov vlade: | | | |
| Na podlagi 6. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17), 44. člena Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C) in 15. ter 27. člena Sklepa o ustanovitvi Agencije Republike Slovenije za javnopravne evidence in storitve (Uradni list RS, št. 53/02, 87/02 in 16/07) je Vlada Republike Slovenije na .....seji dne......sprejela naslednji  S K L E P :   1. Vlada Republike Slovenije je dala soglasje k Sklepu št. 2 Sveta AJPES št. 013-8/2021-3 z dne 25. 2. 2021, da se v letu 2020 izkazani presežek prihodkov nad odhodki javne službe Agencije Republike Slovenije za javnopravne evidence in storitve (v nadaljnjem besedilu: AJPES) v znesku 166.503 evrov skladno s 44. členom Zakona o javnih agencijah uporabi za financiranje investicij za opravljanje dejavnosti javne službe in za razvoj v naslednjih letih. 2. Vlada Republike Slovenije je dala soglasje k Sklepu št. 3 Sveta AJPES št. 013-8/2021-3 z dne 25. 2. 2021, da se v letu 2020 izkazani presežek prihodkov nad odhodki javne službe AJPES v znesku 166.504 evrov skladno s 44. členom Zakona o javnih agencijah vplača v državni proračun. 3. Vlada Republike Slovenije je dala soglasje k Sklepu št. 4 Sveta AJPES št. 013-8/2021-3 z dne 25. 2. 2021, da se v letu 2020 izkazani presežek prihodkov nad odhodki tržne dejavnosti AJPES v znesku 36.410 evrov skladno s 44. členom Zakona o javnih agencijah uporabi za financiranje investicij za in za razvoj tržne dejavnosti AJPES v naslednjih letih. 4. Vlada Republike Slovenije se je seznanila s Poročilom Ministrstva za finance o izvedbi nadzora nad zakonitostjo, strokovnostjo in učinkovitostjo dela Agencije Republike Slovenije za javnopravne evidence in storitve.   Mag. Janja Garvas Hočevar  VRŠILKA DOLŽNOSTI GENERALNEGA SEKRETARJA VLADE  Prejmejo:   * AJPES, Tržaška cesta 16, Ljubljana, Slovenija * Ministrstvo za finance * Urad Vlade Republike Slovenije za komuniciranje * Služba Vlade Republike Slovenije za zakonodajo | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | |
|  | | | |
| **3.a Osebe, odgovorne za strokovno pripravo in usklajenost gradiva:** | | | |
| * Mag. Aleksander Nagode, generalni direktor Direktorata za javno premoženje * Goran Kitić, vodja Sektorja za upravljanje javnega premoženja * Ervina Jarc, podsekretarka, Sektor za upravljanje javnega premoženja | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | |
| / | | | |
| **4. Predstavniki vlade, ki bodo sodelovali pri delu državnega zbora:** | | | |
| / | | | |
| 5. Kratek povzetek gradiva: | | | |
| Svet AJPES je na svoji 17. redni seji dne 25. 2. 2021 potrdil Letno poročilo AJPES za leto 2020 in je v skladu s 7. in 11. točko 15. člena ter s 27. členom Sklepa o ustanovitvi Agencije Republike Slovenije za javnopravne evidence in storitve (Uradni list RS, št. 53/02, 87/02 in 16/07) sprejel sklepe, ki jih je posredoval v soglasje in sprejem Vladi Republike Slovenije.  V letu 2020 je bil po odbitku davka od dohodkov pravnih oseb v znesku 10.185 evrov ugotovljen skupni presežek prihodkov nad odhodki (javne službe in tržne dejavnosti) v znesku 369.417 evrov, od tega 333.007 evrov pri javni službi in 36.410 evrov pri tržni dejavnosti.  Presežek prihodkov nad odhodki tržne dejavnosti v letu 2020 je nastal le z opravljanjem bonitetne dejavnosti.  Presežek prihodkov nad odhodki javne službe in tržne dejavnosti bo AJPES porabil v skladu s predpisi po prejemu soglasja Vlade RS glede uporabe presežka prihodkov nad odhodki za leto 2020.  Svet AJPES predlaga, da se presežek prihodkov nad odhodki iz naslova javne službe v znesku 166.503 evrov uporabi za financiranje investicij za opravljanje dejavnosti javne službe in za razvoj v naslednjih letih in, da se presežek prihodkov nad odhodki iz naslova javne službe v znesku 166.504 evrov nakaže v proračun.  Svet AJPES predlaga, da se presežek prihodkov nad odhodki tržne dejavnosti AJPES v znesku 36.410 evrov uporabi za financiranje investicij in za razvoj tržne dejavnosti AJPES v naslednjih letih. | | | |
| 6. Presoja posledic za: | | | |
| a) | javnofinančna sredstva nad 40.000 EUR v tekočem in naslednjih treh letih | | DA |
| b) | usklajenost slovenskega pravnega reda s pravnim redom Evropske unije | | NE |
| c) | administrativne posledice | | NE |
| č) | gospodarstvo, zlasti mala in srednja podjetja ter konkurenčnost podjetij | | NE |
| d) | okolje, vključno s prostorskimi in varstvenimi vidiki | | NE |
| e) | socialno področje | | NE |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | |  |
| 7.a Predstavitev ocene finančnih posledic nad 40.000 EUR:  (Samo če izberete DA pod točko 6.a.) | | | |

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | Tekoče leto (t) | | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | +182.899 | |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | |  | |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | |  | |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | |  | |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | |  | |  |  | | | |  |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  |  | |  | | / | | | | / |
|  |  | |  | |  | | | |  |
| SKUPAJ | | | | | / | | | | / |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | Znesek za t + 1 |
|  |  | |  | |  | | | |  |
|  |  | |  | |  | | | |  |
| SKUPAJ | | | | |  | | | |  |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | Znesek za tekoče leto (t) | | | Znesek za t + 1 | | | |
|  | | |  | | |  | | | |
|  | | |  | | |  | | | |
|  | | |  | | |  | | | |
| SKUPAJ | | |  | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu** 2. **Finančne posledice za državni proračun**   **II.a Pravice porabe za izvedbo predlaganih rešitev so zagotovljene:**  **II.b Manjkajoče pravice porabe bodo zagotovljene s prerazporeditvijo:**  **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | DA/NE | |
| Gradivo (predpis) je bilo poslano v mnenje:   * Skupnosti občin Slovenije SOS: DA/**NE** * Združenju občin Slovenije ZOS: DA/**NE** * Združenju mestnih občin Slovenije ZMOS: DA/**NE**   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | DA/**NE** | | |
| (Če je odgovor NE, navedite, zakaj ni bilo objavljeno.) | | | | | | | | | |
| (Če je odgovor DA, navedite:  Datum objave: ………  V razpravo so bili vključeni:   * nevladne organizacije, * predstavniki zainteresirane javnosti, * predstavniki strokovne javnosti.   Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):  Upoštevani so bili:   * v celoti, * večinoma, * delno, * niso bili upoštevani.   Bistvena mnenja, predlogi in pripombe, ki niso bili upoštevani, ter razlogi za neupoštevanje:  Poročilo je bilo dano ……………..  Javnost je bila vključena v pripravo gradiva v skladu z Zakonom o …, kar je navedeno v predlogu predpisa.) | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | DA/**NE** | | |
| **11. Gradivo je uvrščeno v delovni program vlade:** | | | | | | | DA/**NE** | | |
| mag. Andrej Šircelj  MINISTER ZA FINANCE | | | | | | | | | |

PRILOGE:

* Predlog sklepov vlade (Priloga 1)
* Obrazložitev (Priloga 2)
* Poročilo Ministrstva za finance o izvedbi nadzora nad zakonitostjo, strokovnostjo in učinkovitostjo AJPES (Priloga 3)
* Sklepi Sveta AJPES, sprejeti na 17. redni seji dne 25. 2. 2021 (Priloga 4)
* Soglasje Ministra za finance k Letnemu poročilu Agencije za javnopravne evidence in storitve za leto 2020, ki ga je sprejel Svet AJPES na 17. redni seji dne 25. 2. 2021 (Priloga 5)
* Poročilo o delu direktorice o delovanju, poslovanju in opravljanju nalog iz pristojnosti javne agencije (Priloga 6, ločena datoteka)
* Letno poročilo AJPES za leto 2020 (Priloga 7, ločena datoteka)
* Poročilo o mnenju uporabnikov o delu AJPES v letu 2019 (Priloga 8, ločena datoteka)

**Priloga 1**

Na podlagi 6. in 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) in 44. člena Zakona o javnih agencijah (Uradni list RS, št. 52/02, 51/04 - EZ-A in 33/11-ZEKom-C) in 15. ter 27. člena Sklepa o ustanovitvi Agencije Republike Slovenije za javnopravne evidence in storitve (Uradni list RS, št. 53/02, 87/02 in 16/07) je Vlada Republike Slovenije na .....seji dne......sprejela naslednji

S K L E P :

1. Vlada Republike Slovenije je dala soglasje k Sklepu št. 2 Sveta AJPES št. 013-8/2021-3 z dne 25. 2. 2021, da se v letu 2020 izkazani presežek prihodkov nad odhodki javne službe AJPES v znesku 166.503 evrov skladno s 44. členom Zakona o javnih agencijah uporabi za financiranje investicij za opravljanje dejavnosti javne službe in za razvoj v naslednjih letih.
2. Vlada Republike Slovenije je dala soglasje k Sklepu št. 3 Sveta AJPES št. 013-8/2021-3 z dne 25. 2. 2021, da se v letu 2020 izkazani presežek prihodkov nad odhodki javne službe AJPES v znesku 166.504 evrov skladno s 44. členom Zakona o javnih agencijah vplača v državni proračun.
3. Vlada Republike Slovenije je dala soglasje k Sklepu št. 4 Sveta AJPES št. 013-8/2021-3 z dne 25. 2. 2021, da se v letu 2020 izkazani presežek prihodkov nad odhodki tržne dejavnosti AJPES v znesku 36.410 evrov skladno s 44. členom Zakona o javnih agencijah uporabi za financiranje investicij za in za razvoj tržne dejavnosti AJPES v naslednjih letih.
4. Vlada Republike Slovenije se je seznanila s Poročilom Ministrstva za finance o izvedbi nadzora nad zakonitostjo, strokovnostjo in učinkovitostjo dela Agencije Republike Slovenije za javnopravne evidence in storitve.

Mag. Janja Garvas Hočevar

VRŠILKA DOLŽNOSTI GENERALNEGA SEKRETARJA VLADE

Prejmejo:

* AJPES, Tržaška cesta 16, Ljubljana, Slovenija
* Ministrstvo za finance
* Urad Vlade Republike Slovenije za komuniciranje
* Služba Vlade Republike Slovenije za zakonodajo

**Priloga 2**

**Obrazložitev:**

Svet AJPES je na svoji 17. redni seji dne 25. 2. 2021 potrdil Letno poročilo AJPES za leto 2020 in je v skladu s 7. in 11. točko 15. člena ter s 27. členom Sklepa o ustanovitvi Agencije Republike Slovenije za javnopravne evidence in storitve (Uradni list RS, št. 53/02, 87/02 in 16/07), sprejel sklepe, ki jih je posredoval v soglasje in sprejem Vladi Republike Slovenije.

V letu 2020 je bil po odbitku davka od dohodkov pravnih oseb v znesku 10.185 evrov ugotovljen skupni presežek prihodkov nad odhodki (javne službe in tržne dejavnosti) v znesku 369.417 evrov, od tega 333.007 evrov pri javni službi in 36.410 evrov pri tržni dejavnosti.

Presežek prihodkov nad odhodki tržne dejavnosti v letu 2020 je nastal le z opravljanjem bonitetne dejavnosti.

Presežek prihodkov nad odhodki javne službe in tržne dejavnosti bo AJPES porabil v skladu s predpisi po prejemu soglasja Vlade RS glede uporabe presežka prihodkov nad odhodki za leto 2020.

Svet AJPES predlaga, da se presežek prihodkov nad odhodki iz naslova javne službe v znesku 166.503 evrov uporabi za financiranje investicij za opravljanje dejavnosti javne službe in za razvoj v naslednjih letih in, da se presežek prihodkov nad odhodki iz naslova javne službe v znesku 166.504 evrov nakaže v proračun.

Svet AJPES predlaga, da se presežek prihodkov nad odhodki tržne dejavnosti AJPES v znesku 36.10. evrov se uporabi za financiranje investicij in za razvoj tržne dejavnosti AJPES v naslednjih letih. Presežek prihodkov nad odhodki tržne dejavnosti v letu 2020 je nastal le z opravljanjem bonitetne dejavnosti.

Ministrstvo za finance je pripravilo tudi Poročilo Ministrstva za finance o izvedbi nadzora nad zakonitostjo, strokovnostjo in učinkovitostjo AJPES, v katerem je na podlagi:

* Poročila direktorice,
* Sestanka/srečanja na Ministrstvu za finance,
* Financiranja agencije in
* Poročila o mnenju uporabnikov o delu AJPES v letu 2019 (2. 6. 2020)

**ugotovilo, da so bili cilji, določeni s programom dela javne agencije za leto 2020, doseženi in vse naloge opravljene. Nadalje Ministrstvo za finance ugotavlja, da je AJPES v letu 2020 posloval zakonito, učinkovito in uspešno.**

**Priloga 3**

**Poročilo Ministrstva za finance o izvedbi nadzora nad zakonitostjo, strokovnostjo in učinkovitostjo dela Agencije Republike Slovenije za javnopravne evidence in storitve**

1. **Uvod**

Vlada Republike Slovenije (v nadaljevanju: vlada) je na 55. redni seji dne 8. 10. 2015 sprejela sklep št. 06000-3/2015/14 z dne 8. 10. 2015, s katerim je določila Usmeritve za opravljanje nadzora nad zakonitostjo, učinkovitostjo in uspešnostjo dela javnih agencij. V skladu s sprejetimi usmeritvami pristojni resorji v vladnem gradivu, s katerim enkrat letno vladi v soglasje posredujejo poročilo o delu javne agencije, poročajo o izvedbi nadzora nad zakonitostjo, strokovnostjo in učinkovitostjo dela javne agencije iz pristojnosti ministrstva, in sicer tako, da pristojno ministrstvo v svoje, samostojno poročilo vključi tudi vsebine:

* doseganje ciljev in uresničevanje nalog, ki so bili določeni v letnem programu dela javne agencije,
* poročilo o delu direktorja o delovanju, poslovanju in opravljanju nalog iz pristojnosti javne agencije, v katerem je posebej pojasnjeno doseganje ciljev in pričakovanih rezultatov dela iz pogodbe, s katero se za dobo, za katero je bil direktor imenovan, določijo cilji in pričakovani rezultati njegovega dela.

Ministrstvo za finance je na podlagi 37. člena Zakona o javnih agencijah (v nadaljevanju: ZJA) ob predložitvi letnega poročila o delu Agencije RS za javnopravne evidence in storitve (v nadaljevanju: AJPES) od njene direktorice zahtevalo poročilo o delovanju, poslovanju in opravljanju nalog iz pristojnosti javne agencije, v katerem naj bo posebej pojasnjeno doseganje ciljev in pričakovanih rezultatov dela iz pogodbe, s katero se za dobo, za katero je bila direktorica imenovana, določijo cilji in pričakovani rezultati njegovega dela.

1. **Poročilo direktorice:**

Pogodba o zaposlitvi ter o ciljih in pričakovanih rezultatih dela direktorice AJPES, sklenjena med ministrom za finance in direktorico AJPES (številka 1000-58/2018/3 z dne 30.11.2018) na podlagi 37. člena ZJA, določa cilje in pričakovane rezultate dela direktorice, ki so:

* izvedba aktivnosti v zvezi z izboljševanjem registrske dejavnosti, tako da AJPES okrepi vodilno vlogo izvajalca postopkov registracije, vključno z aktivnostmi za prenovo registrske zakonodaje:
  + pričakovani rezultat dela direktorice je, da bo izvajala aktivnosti v smeri, da delež registracij gospodarskih družb (med točkami z enakimi pooblastili), ki se izvedejo preko AJPES, ne pade pod 70 %,
  + pričakovani rezultat dela direktorice je, da bo izvajala aktivnosti v smeri, da delež registracij samostojnih podjetnikov (med točkami z enakimi pooblastili), ki se izvedejo preko AJPES, ne pade pod 50 %;
* izvedba aktivnosti za zagotavljanje ustrezne ravni kakovosti storitev AJPES:
  + pričakovani rezultat dela direktorice je, da bo izvajala aktivnosti v smeri, da bo AJPES še naprej zagotavljal uporabniku prijazne storitve, kar se preverja z vsakoletno izvedbo ankete, pri čemer skupna ocena ne sme pasti pod 4,
  + pričakovani rezultat dela direktorice je, da bo izvajala aktivnosti v smeri, da bo AJPES še naprej zagotavljal ustrezno kakovost svojih storitev z vzdrževanjem standarda ISO 9001, kar vsakoletno preverja zunanji presojevalec;
* ostati zanesljiv in strokoven izvajalec zbiranja, obdelave in posredovanje podatkov iz letnih in drugih poročil za statistične in informativne namene različnih deležnikov:
  + pričakovani rezultat dela direktorice je, da bo izvajala aktivnosti v smeri, da bo na AJPES predloženih vsaj 93 % letnih poročil vseh zavezancev in da bo vsaj 90 % letnih poročil elektronsko podpisanih.

AJPES pri uresničevanju strateških ciljev sledi strateškim usmeritvam, katerih uresničevanje v letu 2020 izkazuje spodnja preglednica (povzeto iz letnega poročila in poročila direktorice). Pri tem velja poudariti, da je AJPES dosegel in presegel vse v pogodbi zahtevane merljive cilje (modro).

|  | Strateške usmeritve in kazalniki | M.E. | Realizirano 2019 | Cilj 2020 | Realizirano 2020 |
| --- | --- | --- | --- | --- | --- |
| **1. Ostati osrednja informativna in vstopna točka za registriranje poslovnih subjektov** | | | | | |
| 1 | Delež AJPES - storitve SPOT za registracijo gospodarskih družb (med točkami z enakimi pooblastili) | % | 77 | 78 | 76 |
| **2** | Delež AJPES - storitve SPOT za registracijo samostojnih podjetnikov | % | 56 | 55 | 58 |
| **2. Z integracijo registrov in evidenc v enoten poslovni register postati osrednji registrski organ za poslovne subjekte v državi in pomemben deležnik pri povezovanju poslovnih registrov v evropskem prostoru** | | | | | |
| **1** | Delež poslovnih subjektov, za katere je poslovni register primarni register | % | 81 | 81 | 81 |
| **3. Ostati zanesljiv in strokoven izvajalec zbiranja in objave oziroma posredovanja podatkov iz letnih in drugih poročil, ostati zaupanja vreden izvajalec statističnih raziskovanj skladno z načeli Kodeksa ravnanja evropske statistike ter pomemben deležnik zagotavljanja podatkov za administrativne vire** | | | | | |
| **1** | Delež predloženih letnih poročil vseh zavezancev | % | 96 | 96 | 96 |
| **2** | Delež elektronsko podpisanih letnih poročil | % | 96 | 97 | 97 |
| **3** | Delež zbranih odgovorov (od ključnih enot) pri statističnem raziskovanju o izplačanih plačah | % | 99 | 99 | 99 |
| **4** | Delež zbranih odgovorov pri vzorčnih statističnih raziskovanjih | % | 93 | 93 | 93 |
| **4. Uporabnikom storitev AJPES nuditi napredne informacijske rešitve z visoko stopnjo razpoložljivosti ter kibernetske varnosti, aktivno sodelovati pri odpravi administrativnih ovir** | | | | | |
| **1** | Najdaljše sprejemljivo skupno trajanje nenačrtovanih zastojev v delovanju programske in strojne opreme za kritične storitve AJPES, znotraj delovnega časa AJPES, v letu | ure | 9 | 8 | 1 |
| **2** | Povprečen čas, potreben za pisni odgovor pri podpori zunanjim uporabnikom | ure | 1 | 2 | 1 |
| **3** | Število pobud AJPES za spremembo predpisov | število | 5 | 6 | 12 |
| **4** | Delež izdanih e-računov | % | 34 | 63 | 64 |
| **5. Ostati prepoznana kot pomembna in zaupanja vredna bonitetna agencija, ki s celovitimi in zanesljivimi informacijami za poslovno odločanje zagotavlja podporo poslovnim subjektom** | | | | | |
| **1** | Doseženi prihodki od prodaje bonitetnih informacij (BON) glede na preteklo leto | indeks | 111 | 97 | 118 |
| **2** | Doseženi prihodki večstranskega pobota glede na preteklo leto | indeks | 83 | 90 | 88 |
| **3** | Doseženi prihodki od prodaje drugih tržnih storitev glede na preteklo leto | indeks | 113 | 111 | 124 |
| **6. Izvajati storitve s kompetentnimi in motiviranimi kadri v zdravem delovnem okolju** | | | | | |
| **1** | Število zaposlenih, napotenih na izobraževanje | število | 239 | 216 | 226 |
| **2** | Število ur izobraževanja na zaposlenega | ure | 27 | 21 | 21 |
| **3** | Število interno izvedenih delavnic za uslužbence AJPES | število | 7 | 8 | 5 |
| **4** | Število vsebin za eIzobraževanja | število | 15 | 22 | 22 |
| **7. Izvajati dejavnost v procesu stalnih izboljšav po načelih sistema vodenja kakovosti** | | | | | |
| **1** | Zadovoljstvo uporabnikov s storitvami AJPES (anketa) | povpr. ocena | 4,6 | 4,6 | 4,6 |
| **2** | **Izvajanje aktivnosti za zagotavljanje kakovosti svojih storitev z vzdrževanjem standarda ISO 9001:2015, kar vsakoletno preverja zunanji presojevalec** | **certif.** | **št. OSV 00515/ 2020** |  | **dne**  **25. 5. 2020 (velja do**  **30. 6. 2021)** |
| **8. Zagotavljati stabilno in pregledno financiranje AJPES** | | | | | |
| **1** | Delež uresničitve finančnega načrta - prihodki od prodaje storitev | **%** | 100 | 100 | 104 |
| **2** | Primerjava s primerljivim obdobjem predhodnega leta - prihodki od prodaje storitev | indeks | 101 | 99 | 103 |
| **3** | Delež transfera iz državnega proračuna v celotnih prihodkih AJPES | % | 44 | 47 | 45 |
| **4** | Delež uresničitve finančnega načrta - odhodki AJPES | % | 96 | 100 | 99 |
| **5** | Primerjava s primerljivim obdobjem predhodnega leta - odhodki AJPES | indeks | 103 | 107 | 106 |
| **6** | Primerjava s primerljivim obdobjem predhodnega leta - število vloženih predlogov za izvršbo | indeks | 93 | 70 | 62 |
| **7** | Primerjava s primerljivim obdobjem predhodnega leta – vrednost zapadlih neplačanih terjatev do aktivnih poslovnih subjektov, za katere še ni začet postopek izterjave ali prijave v postopke zaradi insolventnosti | indeks | 87 | 100 | 115 |

**Iz Letnega poročila AJPES za leto 2020 izhaja:**

* Na področju registrske dejavnosti so ohranili vodilno vlogo izvajalca registrskih postopkov na točkah SPOT, saj so v svojih 12 izpostavah opravili kar 76 % postopkov za gospodarske družbe in 58 % za samostojne podjetnike v državi. Po razglasitvi epidemije COVID-19 je AJPES prilagodil poslovanje vseh svojih točk SPOT skladno s spremenjenimi predpisi ter tako strankam zagotovil stalno in zanesljivo opravljanje registrskih postopkov tudi v času izrednih razmer.
* Razvili so novo, sodobno in uporabnikom prijazno spletno aplikacijo registra zastavnih pravic na premičninah in omogočili njeno uporabo vsem kvalificiranim uporabnikom in širši javnosti.
* Pričeli so z aktivnostmi za prenovo informacijskega sistema poslovnega registra.
* Aktivno so sodelovali pri pripravi zakonodaje, vključujoč zakone o interventnih ukrepih. Pri tem FURSU tudi zagotavljajo podatke za bon za izboljšanje gospodarskega položaja na področju potrošnje turizma (zagotavljanje podatkov iz eTurizma). Aktivno so sodelovali pri pripravi zakonskih podlag za zagotovitev dodatne likvidnosti gospodarstvu na področju večstranskega pobota.
* Zagotavljali so podatke in dokumente drugim državam članicam Evropske unije prek sistema povezovanja poslovnih registrov (BRIS) na evropskem portalu e-pravosodje in pri izmenjavi podatkov s poslovnimi registri držav članic mreže Evropskega poslovnega registra (EBR) ter z državami, vključenimi v informacijski sistem za notranji trg (IMI), ter aktivno sodelovali s sorodnimi registrskimi organi in združenji v regiji.
* Ne glede na izredne razmere so na področju zbiranja, obdelave, objave in posredovanja letnih poročil dosegli zastavljena cilja, saj so zajeli in objavili letna poročila 96 % poslovnih subjektov, delež elektronsko podpisanih letnih poročil pa je znašal 97 %.
* AJPES se je ob razglasitvi epidemije aktivno odzval s pobudo Ministrstvu za gospodarski razvoj in tehnologijo (MGRT), pristojnem za Zakon o gospodarskih družbah (ZGD-1), in Ministrstvu za notranje zadeve (MNZ), pristojnem za Zakon o društvih (ZDru-1) in Zakon o političnih strankah (ZPolS), za podaljšanje roka predložitve letnih poročil. Sprejem Zakona o interventnih ukrepih na javnofinančnem področju (ZIUJP) je tako določil podaljšanje roka za predložitev letnih poročil in premoženjskih bilanc do 31. maja 2020.
* Ob predložitvi revidiranih letnih poročil ali letnih poročil s preiskanimi računovodskimi izkazi so gospodarskim družbam in zadrugam omogočili potrditev ali popravek predloženih podatkov na poenotenih bilančnih shemah za državno statistiko.
* Aktivno so sodelovali tudi z drugimi deležniki pri pripravah na realizacijo aktivnosti za zmanjšanje administrativnih bremen pri zajemanju podatkov ter večje preglednosti pri objavah podatkov.
* V lokalnih okoljih vseh izpostav so dijakom in študentom iz 6-ih različnih izobraževalnih institucij organizirali 12 predstavitev podjetniških vsebin ter izvedli 12 novinarskih konferenc o poslovanju poslovnih subjektov v posameznih občinah in regijah. Izvedli so tudi 19 predstavitev za strokovno in poslovno javnost ter iskalce zaposlitve in aktivno sodelovali v posvetih točk SPOT v okviru posameznih regij. Organizirali so tudi eno strokovno delavnico za svoje ključne zunanje deležnike, in sicer za Geodetsko upravo Republike Slovenije.
* Kot rezultat stalnega zavzemanja za zagotavljanje kakovostnih storitev z vsemi elementi kakovostnega poslovanja so v letu 2020 uspešno prestali obnovitveno (recertifikacijsko) presojo izpolnjevanja zahtev standarda ISO 9001:2015. Z namenom čim boljšega obvladovanja tveganj so posodobili register tveganj, nadaljevali z vzpostavitvijo varoval za obvladovanje kibernetskih tveganj ter nadaljevali z aktivnostmi za zagotavljanje neprekinjenega poslovanja.
* V skladu s 34. členom ZJA so v mesecu maju 2020 izvedli anketo o zadovoljstvu uporabnikov s storitvami AJPES, na katero je odgovorilo več kot 6.200 anonimnih uporabnikov, ki so zadovoljstvo s storitvami AJPES povprečno ocenili z oceno 4,6 (na lestvici od 1 do 5), kar je desetinko bolje kot v preteklih dveh letih. Odgovorili so na 70 konkretnih pripomb in predlogov za izboljšanje storitev, od tega so 3 predloge sprejeli v obravnavo, o čemer podrobneje poročajo v poročilu o zadovoljstvu uporabnikov, ki ga objavijo v Katalogu informacij javnega značaja.

1. **Sestanek/srečanje na Ministrstvu za finance**

V marcu 2020 je minister za finance organiziral srečanje z direktorico AJPES mag. Mojco Kunšek, na katerem so bili tudi predstavniki resornega ministrstva kot tudi predstavniki AJPES. Srečanje je bilo namenjeno letnemu pregledu ključnih dosežkov v preteklem letu, določitvi/identifikaciji morebitnih področij, kjer je oz. bi bilo potrebno najbolj tesno sodelovanje s pristojnim ministrstvom in kateri so glavni poudarki za prihodnje leto. Hkrati je bil omenjeni sestanek namenjen tudi spoznavanju nalog in vsebine poslovanja AJPES.

V luči epidemije je vsa nadaljnja korespondenca potekala elektronsko. AJPES se je aktivno vključeval v pripravo interventne zakonodaje, še posebej pri pripravi zakonskih podlag za zagotovitev dodatne likvidnosti gospodarstvu na področju večstranskega pobota. Minister in direktorica sta preverila tudi doseganje ciljev, ki jih ima direktorica določene v pogodbi o ciljih in pričakovanih rezultatih dela. Vsi postavljeni cilji so bili doseženi.

1. **Financiranje agencije**

AJPES je na podlagi Pogodbe o financiranju AJPES v letu 2020 prejel iz državnega proračuna 4.550.000 evrov transfera za opravljanje nalog javne službe. Za kritje stroškov dela uslužbencev, ki opravljajo naloge javne službe, je AJPES iz državnega proračuna prejel 4.410.000 evrov, za kritje materialnih stroškov in stroškov storitev pa 410.000 evrov. AJPES je prejel tudi dodatne prihodke iz državnega proračuna za kritje dodatkov za delo v rizičnih in izrednih razmerah ter povračil nadomestil plač zaposlenim, ki ne morejo opravljati dela iz razloga višje sile in nadomestil za čas kratkotrajne odsotnosti z dela zaradi bolezni v skupni višini 89.587 evrov. Investicijske izdatke v letu 2020 je AJPES financiral iz lastnih sredstev.

Za vsa prejeta sredstva je AJPES mesečno posredoval ministrstvu likvidnostne načrte ter zahtevke za pridobitev denarnih sredstev iz državnega proračuna, v katerih je navedel, za koliko uslužbencev, ki opravljajo naloge javne službe, bodo stroški dela delno financirani iz državnega proračuna in katere prejete račune za plačilo blaga in storitev bo poravnal iz prejetih sredstev.

V letu 2020 je bilo iz državnega proračuna financiranih 59 % stroškov dela javne službe in 21,9 % stroškov materiala in storitev, vse preostale stroške javne službe je AJPES kril iz lastnih prihodkov.

Poleg tega, da AJPES mesečno pošilja seznam prejetih računov, ki bodo plačani, AJPES ministrstvu na njegovo zahtevo posreduje račune dobaviteljev, plačane iz sredstev državnega proračuna ter potrdila o plačilu.

1. **Poročilo o mnenju uporabnikov o delu AJPES v letu 2019 (maj 2020)**

AJPES kot javna agencija v skladu s 34. členom ZJA enkrat letno ugotavlja mnenje uporabnikovo svojem delu ter zbira predloge uporabnikov za izboljšanje svojih storitev. AJPES ugotavlja mnenje uporabnikov posamično - po posameznih storitvah (npr. z anketo uporabnikov posameznih storitev) in letno - v času objave letnih poročil, ko je obiskanost spletnega portala največja. V ta namen je bila v maju 2020 na spletnem portalu na voljo anketa o zadovoljstvu uporabnikov s storitvami AJPES, na katero je odgovorilo več kot 6.200 anonimnih uporabnikov, ki so zadovoljstvo s storitvami AJPES povprečno ocenili z oceno 4,6 (na lestvici od 1 do 5), kar je enaka ocena kot leta 2018 in desetinko bolje kot v letu 2018. Odgovorili so na 41 (lani 67) konkretnih pripomb in predlogov za izboljšanje storitev, kjer so uporabniki želeli povratno informacijo.

Naslednja letna anketa je načrtovana v maju 2021.

Čeprav ZJA ne zavezuje AJPES k izvajanju anket po posameznih področjih dela, AJPES na podlagi priporočil vsako leto s pomočjo spletnih anket preveri zadovoljstvo uporabnikov s posameznimi storitvami AJPES. AJPES je tako v zadnjem Poročilu o mnenju uporabnikovo delu AJPES v letu 2020 (št. 091-32/2020 z dne 2. 6. 2020) uporabnike seznanil z rezultati tovrstnih anket, pri čemer so posamezne spletne storitve prejele naslednje ocene:

**Ključne ugotovitve Ankete o zadovoljstvu uporabnikov s storitvami AJPES v letu 2019**

Uporabniki so zadovoljstvo z AJPES ocenili z oceno 4,6 (pretekli dve leti z oceno z oceno 4,6 in 4,5). Med anketiranimi je kar 98,8 % (2018 – 98,4 %) takih, ki pravijo, da uslužbenci v izpostavah izpolnjujejo njihova pričakovanja.

Ugotovljeno je bilo, da uporabniki do spletnega portala AJPES najpogosteje (47,5 %) dostopajo zaradi iskanja podatkov za poslovne namene ter zaradi predložitve podatkov (46,3 %).

Med anketiranimi jih je 88,0 % na spletnem portalu AJPES vedno našlo iskane podatke oziroma informacije.

Kakovost poslovanja v izpostavah je vsako leto ocenjena zelo visoko. Z najvišjo oceno anketirani ocenjujejo prijaznost uslužbencev, ki so jo uporabniki, tako kot lani, ocenili z oceno 4,7. Z oceno 4,7, kar je za desetinko bolje kot lani, je bila ocenjena tudi strokovnost uslužbencev. Nekoliko nižje (4,5), pa vseeno desetinko bolje kot preteklo leto, je bila ocenjena dosegljivost uslužbencev. Z oceno 4,6 (enako kot lani) so uporabniki ocenili hitrost reševanja zadev.

Anketirani so med storitvami, ki jih opravlja AJPES, najbolje, z oceno 4,6 (enako kot lani), ocenili javno objavo letnih poročil, podatke Poslovnega registra Slovenije in uradne objave (v postopkih vpisov v sodni register, zaradi insolventnosti, po Zakonu o gospodarskih družbah), ki so bili lani ocenjeni z oceno 4,5. Predložitev letnih poročil in podatkov za statistična raziskovanja so uporabniki ocenili z 4,5, kar je enako lanski oceni.

Kakovost tržnih storitev AJPES je bila ocenjena z oceno 4,4, kar je desetinko več kot preteklo leto, ocena storitve večstranskega pobota (4,3) pa je ostala na enaki ravni kot preteklo leto.

Uporabniki so pohvalili tudi prijaznost in strokovnost uslužbencev AJPES ter izrazili zadovoljstvo s storitvami in spletnim portalom. Vsebino spletnega portala AJPES so ocenili s 4,5, prijaznost do uporabnika s 4,4 (v primerjavi s preteklim letom sta obe oceni višji za desetinko).

Sodelujoči v anketi so imeli možnost, da podajo predloge za izboljšanje kakovosti storitev oziroma da sporočijo svoje želje in predloge. Predloge oziroma mnenja je podalo približno 5 % anketiranih, kar je približno toliko kot lani, precej odgovorov anketiranih pa je bilo takih, da ni bilo mogoče natančno razbrati, kaj oziroma kako bi AJPES lahko storitev izboljšal. Med sporočili uporabnikov je sicer največ zahval in pohval uslužbencem. Uporabniki so predvsem pohvalili prijaznost in strokovnost ter izrazili zadovoljstvo s storitvami.


AJPES bo obravnaval konkretne pripombe in predloge za izboljšanje storitev, ki so jih anketirani navedli v sklopu odprtih vprašanj. Po preučitvi bodo predlogi v skladu z določenimi roki tudi realizirani.

Med realiziranimi predlogi uporabnikov iz anket minulih let velja posebej izpostaviti:

* Pri pregledu vnesenih prijavljenih obveznosti v večstranski pobot je poleg davčne številke, matične številke ter ostalih podatkov na voljo tudi naziv upnika.
* V prijavi obveznosti je omogočeno razvrščanje vnesenih podatkov (po padajočem in naraščajočem seznamu).
* Aplikacija eTurizem (dnevno poročanje gostov) omogoča vnos podatkov tudi s tipkovnico (brez uporabe miške).
* Na portalu AJPES je uporabnikom, poleg verzije v slovenskem jeziku, omogočen tudi prevzem izpisov in prikaz podatkov iz Poslovnega registra Slovenije v angleškem jeziku.
* S prenovo informacijskega sistema RZPP je AJPES sledil predlogom uporabnikov, ki so več let zaporedoma navajali pomanjkljivosti te aplikacije. V skladu s sprejetimi pravnimi podlagami bo prenovljen informacijski sistem uporabnikom na voljo od 1. 7. 2020.

**Na podlagi zgoraj navedenega Ministrstvo za finance z nadzorom ugotavlja, da so bili cilji, določeni s programom dela javne agencije za leto 2020, doseženi in vse naloge opravljene. Nadalje Ministrstvo za finance ugotavlja, da je AJPES v letu 2020 posloval zakonito, učinkovito in uspešno.**

**Priloga 4**



**Priloga 5**

****

**Priloge 6, 7 in 8 so v ločenih datotekah**